Diari Oficial de la Generalitat Valenciana


Sumari del DOGV 3643, del 13-12-1999 (1999/9963)

ORDRE de 25 d'octubre de 1999, de la Conselleria de Cultura, Educació i Ciència, per la qual es crea la secció d'Educació Secundària Obligatòria a Villafranca del Cid.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9963


Data del document
:   25-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Vilafranca

ORDRE de 25 d'octubre de 1999, de la Conselleria de Cultura, Educació i Ciència, per la qual es crea la secció d'Educació Secundària Obligatòria a Villafranca del Cid. [1999/F9963]
  
La disposició addicional huitena del Reglament Orgànic i Funcional dels instituts d'Educació Secundària, aprovat pel Decret 234/97, de 2 de setembre, del Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària, i faculta la Conselleria de Cultura, Educació i Ciència per a la creació i supressió d'estos centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La Direcció Territorial de Cultura i Educació de Castelló ha efectuat proposta de creació d'una secció a Villafranca del Cid per a escolaritzar l'alumnat d'Educació Secundària Obligatòria de la zona escolar CS02.
  
L'ajuntament de la citada localitat ha sol·licitat la creació d'un centre de secundària i a tal fi, segons l'acord adoptat en la sessió plenària celebrada el 22 de juliol de 1999, ha cedit a la Generalitat Valenciana un solar de 7.535,70 metres quadrats.
  
Mentre es tramita l'execució del nou edifici escolar l'ajuntament ha posat a disposició de la Conselleria de Cultura, Educació i Ciència uns locals per a la ubicació provisional del centre, segons l'acord adoptat en sessió plenària celebrada el 14 de gener de 1999.
  
En virtut d'això, i fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
Es crea, dependent de l'Institut d'Educació Secundària de Morella, codi 56536381, el següent centre docent:
  
Província: Castelló.
  
Localitat: Villafranca del Cid.
  
Denominació: Secció de l'Institut d'Educació Secundària de Morella a Villafranca del Cid.
  
Codi: 14261063.
  
Domicili: carrer de Santa Bàrbara, 20.
  
Composició: 4 unitats d'Educació Secundària Obligatòria.
  
Capacitat: 120 llocs escolars.
  
Segon
  
1. El centre iniciarà les seues activitats en el curs acadèmic 1999/2000 i oferirà matrícula per a cursar primer i segon cicle d'Educació Secundària Obligatòria.
  
2. El centre impartirà els programes d'educació bilingüe: el Programa d'Incorporació Progressiva (PIP) i el Programa d'Ensenyament en Valencià (PEV).
  
Tercer
  
El director territorial de Cultura i Educació de Castelló nomenarà l'equip directiu del centre, conformement a allò establit en l'Ordre de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, així mateix el dotarà de l'equipament i material didàctic necessaris. A este efecte la Direcció Territorial de Cultura i Educació efectuarà l'oportuna i raonada proposta.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
.
  
DISPOSICIÓ ADDICIONAL
  
Allò establit en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en la present ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 25 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS